5 hyvää syytä syödä banaaneja - vaikka joka päivä! | pippuri | Iltalehti.fi
Keskiviikko 4.4.2018 klo 19.46
Banaani on hedelmänä erittäin monikäyttöinen. Paitsi sellaisenaan, maistuu banaani myös erilaisissa välipaloissa, leivonnaisissa ja jälkiruoissa.
(BELLINI-ORLANDO/MOSTPHOTOS)
Yksi banaani sisältää noin 100 kilokaloria koosta riippuen, mikä tekee siitä energiapitoisemman kuin monesta muusta hedelmästä. Banaanin sisältämää energiaa ei kuitenkaan kannata säikähtää. Terveellinen hedelmä sopii loistavasti osaksi monipuolista ruokavaliota. Listasimme viisi hyvää syytä syödä banaaneja.
1. Voi suojata lihaskrampeilta
Banaani sisältää runsaasti kaliumia, joka puolestaan tukee sydämen, verenkierron ja hermoston toimintaa. Kalium on elektrolyytti, jonka puutos voi aiheuttaa lihaskramppeja ja suonenvetoja. Iltaisin nautittu banaani voikin auttaa ehkäisemään yöllisiä kramppeja.
2. Sopii helpoksi välipalaksi
Hiilihydrattipitoinen banaani on erinomainen välipala, joka sopii siksi syötäväksi esimerkiksi ennen liikuntasuoritusta. Hedelmä on helppo kantaa mukana ja kuoria, joten se on välipalana myös vaivaton.
3. Makeuttaa tehokkaasti
Banaani sisältää runsaasti hedelmäsokeria, mikä tekee siitä erinomaisen makeuttajan. Banaani makeuttaa niin smoothiet, puurot kuin leivonnaisetkin. Banaanilla on mahdollista korvata leivonnassa lisätty sokeri.
4. Sisältää vitamiineja
Banaani sisältää B-vitamiineja sekä A-, C- ja K-vitamiineja. A-vitamiini tukee näkökykyä, B6-vitamiini puolestaan edistää normaalia energia-aineenvaihduntaa sekä immuunijärjestelmän normaalia toimintaa.
Banaani maistuu sellaisenaan, mutta myös erilaisissa leivonnaisissa ja juomissa. Kokeile esimerkiksi seuraavia Iltalehden reseptipalvelun Kotikokin herkullisia banaanireseptejä:
Banaanimuffinit mokkakuorrutteella
Lähteet: Livescience.com, Livestrong.com, Fineli
Voiko banaania estää tummumasta muovikelmun avulla? Katso testi videolta!